Document ID: 32000R1615

Ir-Regolament tal-Kummissjoni (KEE) Nru 1615/2000
ta' l-24 ta' Lulju 2000
li jidderoga mir-Regolament (KE) Nru 2454/93 f'dak li jirrigwardja d-definizzjoni tal-kunċett ta' prodotti oriġinanti użata għall-iskopijiet ta' l-iskema ta' preferenzi ġeneralizzati biex jieħu inkonsiderazzjoni l-qagħda speċjali tan-Nepal rigward ċerti prodotti magħmula mit-tessuti esportati lejn il-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbbilixxi l-Kodiċi Doganali tal-Komunità [1], kif l-aħħar emendat bir-Regolament (KE) Nru 955/1999 tal-Parlament Ewropew u tal-Kunsill [2], u speċjalment l-Artikolu 249 tiegħu,
Wara li kkunsidrat ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbbilixxi l-Kodiċi Doganali tal-Komunità [3], kif l-aħħħar emendat bir-Regolament Nru 1662/1999 [4], u speċjalment l-Artikolu 76 tiegħu,
Billi:
(1) Bir-Regolament tal-Kunsill (KE) Nru 2820/98 tal-21 ta' Diċembru 1998 li japplika skema multiannwali ta' preferenzi ta' tariffi ġeneralizzati għall-perjodu mill-1 ta' Lulju 1999 sal-31 ta' Diċembru 2001 [5], kif l-aħħħar emendat bir-Regolament tal-Kummissjoni (KE) Nru 1318/2000 [6], il-Komunità tat preferenzi bħal dawn lin-Nepal.
(2) L-Artikoli 67 sa 97 tar-Regolament (KEE) Nru 2454/83 jistabbilixxu d-definizzjoni tal-kunċett ta' prodotti oriġinanti li għandha tintuża għall-iskopijiet ta' preferenzi ta' tariffi ġeneralizzati. L-Artikolu 76 ta' dak ir-Regolament jipprovdi, madanakollu, għal derogi minn dawk id-dispożizzjonijiet favur il-pajjiżi anqas żviluppati benefiċjarji mill-GSP li jagħmlu talba xierqa f'dak is-sens lejn il-Komunità.
(3) Bir-Regolament tal-Kummissjoni (KE) Nru 1539/1999 [7], in-Nepal kiseb deroga bħal din għal ċerti tessuti, għall-perjodu mill-15 ta' Lulju 1999 sa l-14 ta' Lulju 2000.
(4) It-talba magħmula min-Nepal tissodisfa l-ħtiġijiet ta' l-Artikolu 76 tar-Regolamnet (KEE) Nru 2454/93. Speċjalment id-dħul ta' kundizzjonijiet kwantitattivi (fuq bażi annwali) li tirrifletti l-kapaċità tas-suq tal-Komunità li jassorbi l-prodotti Nepaliżi, kemm jiflaħ jesporta n-Nepal u t-tnixxija rrrekordjata attwali tal-kummerċ negozju, hija tali li tipprevjeni ħsara lill-fergħat korrispondenti ta' l-industrija tal-Komunità. Id-deroga għandha tkun addattata, madanakollu, b'referenza għall-ħtiġijiet ekonomiċi.
(5) Biex tinkoraġġixxi kooperazzjoni reġjonali fost il-pajjiżi benefiċjarji, huwa mixtieq li jsir provvediment biex il-materji primi li għandhom jintużaw fin-Nepal fil-kuntest ta' din id-deroga joriġinaw fil-pajjiżi li jiffurmaw parti mill-Għaqda tan-Nazzjonijiet Asjatiċi tax-Xlokk (ASEAN) (ħlief il-Mijanmar), lill-Għaqda Asjatika tan-Nofs in-nhar għall-Kooperazzjoni Reġjonali (SAARC) jew lill-Ftehim ta' Sħubija ACP-KE.
(6) L-amministrazzjoni miftuħa u effettiva ta' dawn il-miżuri għandha tkun assigurata bl-applikazzjoni tad-dispożizzjonijiet relevanti, għat-tmexxija tal-kwoti ta' tariffi, stabbiliti fir-Regolament (KEE) Nru 2454/93, kif l-aħħar emendat bir-Regolament (KE) Nru 1427/97 [8].
(7) Kwalunkwe talba biex tiżdied l-applikazzjoni tad-deroga għal aktar mill-ammonti li hemm provvediment dwarhom għandha tkun ikkunsidrata b'konsultazzjoni ma' l-awtoritajiet tan-Nepal.
(8) Biex tkun kompletament effettiva, id-deroga għandha tingħata għal tul ta' żmien xieraq, jiġifieri, sal-31 ta' Diċembru 2001 meta r-Regolament (KE) Nru 2820/98 jiskadi.
(9) Il-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
L-Artikolu 1
1. Bħala deroga mill-Artikoli 67 sa 97 tar-Regolament (KEE) Nru 2454/93, il-prodotti elenkati fl-Anness ta' dan ir-Regolament li huma ffabbrikati fin-Nepal minn drapp minsuġ (oġġetti minsuġa) jew ħajt mibrum (oġġetti mmaljati) importati f'dak il-pajjjiż u li joriġinaw f'pajjiż li jagħmel parti mill-Għaqda tan-Nazzjonijiet Asjatiċi tax-Xlokk (ASEAN) (ħlief il-Mijanmar), mill-Għaqda Asjatika tan-Nofs in-Nhar għall-Kooperazzjoni Reġjonali (SAARC) jew mill-Ftehim ta' Sħubija ACP-KE għandhom jitqiesu li joriġinaw min-Nepal bi qbil ma' l-arranġamenti stabbiliti hawn taħt.
2. Għall-iskopijiet tal-paragrafu 1, il-prodotti jitqiesu li oriġinaw mill-ASEAN jew mill-SAARC meta jinkisbu f'dawn il-pajjiżi skond ir-regoli ta' l-oriġini li hemm provvediment dwarhom fl-Artikoli 67 sa 97 tar-Regolament (KEE) Nru 2454/93, jew li oriġinaw f'pajjiżi tal-Ftehim ta' Sħubija ACP-KE meta jkunu akkwistati f'dawk il-pajjiżi skond ir-regoli ta' oriġini li hemm provvediment dwarhom fil-Protokoll Nru 1 tal-Ftehim ta' Sħubija ACP-KE [9].
3. L-awtoritajiet kompetenti tan-Nepal għandhom jimpenjaw irwieħhom li jieħdu l-miżuri kollha meħtieġa biex jasssiguraw konformità mad-dispożizzjonijiet tal-paragrafu 2.
L-Artikolu 2
Id-deroga li hemm provvediment dwarha fl-Artikolu 1 tapplika għall-prodotti ttrasportati direttament min-Nepal u importati fil-Komunità matul il-perjodu mill-15 ta' Lulju 2000 sal-31 ta' Diċembru 2001, sa l-ammonti annwali elenkati fl-Anness biswit kull prodott.
L-Artikolu 3
L-ammonti li hemm referenza dwarhom fl-Artikolu 2 għandhom ikunu amministrati mill-Kummissjoni, bi qbil mad-dispożizzjonijiet stabiliti fl-Artikolu 308a sa 308ċ tar-Regolament (KEE) Nru 2454/93.
L-Artikolu 4
Meta l-ġbid skond l-Artikolu 3 jwassal għal 80 % tal-kwantitajiet murija fl-Anness, il-Kummissjoni, b'konsultazzjoni ma' l-awtoritajiet Nepaliżi, għandha tikkunsidra jekk hux meħtieġ li testendi l-applikazzjoni tad-deroga lil hinn minn dawk l-ammonti.
L-Artikolu 5
Dan li ġej għandu jitniżżel fil-kaxxa 4 taċ-ċertifikati ta' oriġini Formola A maħruġa mill-awtoritajiet kompetenti tan-Nepal skond dan ir-Regolament:
"Deroga - Regolament (KE) Nru 1615/2000"
L-Artikolu 6
F'każ ta' dubju, l-Istati Membri jistgħu jitolbu kopja tad-dokument li jiċċertifika l-oriġini tal-materjali użati fin-Nepal permezz ta' din id-deroga. Din it-talba tista' ssir fiż-żmien tad-dħul f'ċirkolazzjoni libera ta' l-oġġetti li jgawdu minn dan ir-Regolament, jew fil-qafas tal-kooperazzjoni amministrattiva li hemm provvediment dwarha fl-Artikolu 94 tar-Regolament (KEE) Nru 2454/93.
L-Artikolu 7
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta' Lulju 2000.

Labels: 3
18
1